Fietsryers tydens die *Tour de France* in 2005
Die geel trui
Chris Froome, viermalige wenner van die Tour de France
Die **Tour de France** (Frans: [tuʁ də fʁɑ̃s], letterlik: "Toer deur Frankryk") of kort *Le Tour* ([ləˈtuːʀ], "die toer"), ook *Grande Boucle* ([gʀɑ̃dˈbukl], "Groot Lus") genoem, is die bekendste en belangrikste fietswedren ter wêreld. Die wedren strek oor drie weke – dus eintlik 'n toer – en vind altyd gedurende Julie plaas. Die eerste wedren het in 1903 plaasgevind en gedurende 2018 het die wedren vir die 105de keer plaasgevind; dit is net tydens die Eerste en Tweede Wêreldoorlog, asook die wêreldwye Covid-19-pandemie gekanselleer. Alhoewel die roete jaarliks gewysig word, lei dit deur die hele Frankryk en aangrensende lande. Saam met die Toer van Italië (*Giro d'Italia*) en die Toer van Spanje (*Vuelta a España*) vorm dit deel van die Groot Drie Toere. Die wenner is die ryer met die minste totale tyd na afloop van die toer; elke skof se tyd word bymekaar getel. Die wenner kry die Geeltrui. Die wenspan is die span met die minste totale tyd na afloop van die toer; die beste drie ryers se tye van elke span word vir elke skof bymekaar getel.

Wenners vanaf 2000
------------------

| Jaar | Wenner | Nasionaliteit |
| --- | --- | --- |
| 2000 | Lance Armstrong | Vlag van Verenigde State van Amerika Verenigde State |
| 2001 | Lance Armstrong | Vlag van Verenigde State van Amerika Verenigde State |
| 2002 | Lance Armstrong | Vlag van Verenigde State van Amerika Verenigde State |
| 2003 | Lance Armstrong | Vlag van Verenigde State van Amerika Verenigde State |
| 2004 | Lance Armstrong | Vlag van Verenigde State van Amerika Verenigde State |
| 2005 | Lance Armstrong | Vlag van Verenigde State van Amerika Verenigde State |
| 2006 | Óscar Pereiro | Vlag van Spanje Spanje |
| 2007 | Alberto Contador | Vlag van Spanje Spanje |
| 2008 | Carlos Sastre | Vlag van Spanje Spanje |
| 2009 | Alberto Contador | Vlag van Spanje Spanje |
| 2010 | Andy Schleck\* | Vlag van Luxemburg Luxemburg |
| 2011 | Cadel Evans | Vlag van Australië Australië |
| 2012 | Bradley Wiggins | Vlag van Verenigde Koninkryk Verenigde Koninkryk |
| 2013 | Chris Froome | Vlag van Verenigde Koninkryk Verenigde Koninkryk |
| 2014 | Vincenzo Nibali | Vlag van Italië Italië |
| 2015 | Chris Froome | Vlag van Verenigde Koninkryk Verenigde Koninkryk |
| 2016 | Chris Froome | Vlag van Verenigde Koninkryk Verenigde Koninkryk |
| 2017 | Chris Froome | Vlag van Verenigde Koninkryk Verenigde Koninkryk |
| 2018 | Geraint Thomas | Vlag van Verenigde Koninkryk Verenigde Koninkryk |
| 2019 | Egan Bernal | Vlag van Colombia Colombia |
| 2020 | Tadej Pogačar | Vlag van Slowenië Slowenië |
| 2021 | Tadej Pogačar | Vlag van Slowenië Slowenië |
| 2022 | Jonas Vingegaard | Vlag van Denemarke Denemarke |
| 2023 | Jonas Vingegaard | Vlag van Denemarke Denemarke |

* Die titel is eers in 2012 aan Andy Schleck toegeken nadat Alberto Contador gediskwalifiseer is vir 'n positiewe opkikker-toets.

Suid-Afrikaners in die *Tour de France*
---------------------------------------

Daryl Impey tydens die Tour de France 2013 in die geeltrui
Robbie Hunter en John-Lee Augustyn was die eerste twee Suid-Afrikaners wat aan die *Tour de France* deelgeneem het. Robbie Hunter is die eerste Suid-Afrikaner nog wat 'n skof kon wen in die *Tour de France* en wel gedurende die 2007-toer. Daryl Impey het aan die 2012-toer deelgeneem en gedurende die 2013-toer die geeltrui gedra na die sesde skof, die eerste Suid-Afrikaner wat dit kon vermag. Tydens die 2019-toer het Daryl Impey die negende skof gewen en die tweede Suid-Afrikaner geword wat dit kon vermag.

Sien ook
--------

* Mont Ventoux